Renier de Huy
Renier de Huy, Reiner fra Huy, Renerus, nederlandsk guldsmed og billedhugger, der virkede i Liège i første halvdel af 1100-tallet. Det eneste sikre arbejde af Renier er den store messingdøbefont, der nu står i kirken Saint-Barthélemy i Liège, udført mellem 1107 og 1118.
På den store cylindriske kumme, der bæres af okser, vises fire dåbsscener, bl.a. Jesu dåb, harmonisk komponeret i en klassisk stil inspireret af senantik kunst.
Læs mere om Nederlandene.